372 BEKKER: 
IV. 
tel cent chiuaus dona anz la soir: 
toth li peiors xx march poroit ualoir. 
Naymes parole, que auoit molt sauoir. 
“segnor” feit il, “ie uos dirai uoir. 
ä cestu doit bien corona d’or seoir: 
kar pueth ä deo e ä pople ualoir. 
de cestu faxon e segnor e hauoir: 
kar apres deo a sor tot li paoir.” 
Oec, segnur, que defend Karle maine. 
il a defendu as baron d’Alemagne 
et a Puilles et ä cels de Campagne 
Lonbardia Normandia e Bertagne 
e Bergognon et ä cels del Ceragne, 
que ne ait si ardic cortex ne cauetagne 
que adubi damoissel ne nulla spea cagne, 
e quil fara, nuls fiec ne li remagne. 
e si uolt li rois exsauther sa conpagne, 
ä cort termes uoldra aler en Espagne. 
‘Se li pensast ia nuls por sa folie 
que ceualer nul faca en sa contrie, 
uegna & cort, quant el ert asemblie. 
ä caschuns donirai e ciuals e espie 
e cil que bessogne en batalle fornie, 
e uestuire taillee cum li agrie.” 
li rois en oit sa corone iurie: 
s’autrament sera l’oura menie, 
cil quel fara perdera sa contrie 
de sor toc e li cors e la uie. 
erient trastuc “molt a cestu cortexie. 
honic soit cil que rem li contralie.” 
Vos lor donrec e drapes e diners 
e belles armes e li corant dextrers 
nuls pordom ni douroit losengers 
de bens prometre e de doner layners 
ma por prometre e de donar uolunters 
e qui ses dons soit larges e pliners, 
e ne soit mie ne orgulos ne fers, 
mes dolce e humile e soueners 
del ben parler as poures cheualers 
a soi les apelle e si li tiegne ceıs, 
dont li seruent quant li fait misters. 
VI. 
tiel ce ceuans oit done ainc le soir, 
dont del peor poreit xx mars auoır. 
Naymes parole, chi oit molt gran sauoir. 
“segnor’ fait il, “se je uos uoil dir uoir: 
ä cestui doit corone in ceu seoir: 
car il poit ä deu et al pople ualoir. 
de cestui femes signor et aueoir: 
kar apres deu oit sor tot le pooir. 
Oec, segnor, che destrine Karle el maine. 
promerament totes cels d’Alimagne 
e ces de Puille auec cels de Bertagne, 
de Lunbardie de France e de Lauagne, 
de Normandie d’Anioie e de Cartagne; 
e si destrine totes cels d’Aquitagne 
chel n’i ait si ardı chi ne uagne 
as damixeus neisune spee cangne; 
e s'il le fait, ia nı ert iorn que ne s’en plagne; 
e n’iert tant ardie ch’in sua tera remagne. 
Nul ne s’inpensi ia por sa gran bursuie 
che ia nul ciualer faca en sa contrie. 
uiegne ä la cort, quand la ert asemblie. 
cascuns auroit ciual e spie, 
dont i ot mestier en bataille noie, 
e uesteure tielle cum li agrie, 
li rois si i ot A sa corona iurrie: 
si autremant ert l’oure porparlie, 
tiel li faroit lec la maitinie 
qi ert irec aince la uesprie. 
Vos li donrec et armes e diners; 
si li donrec les draps aremuers; 
si li donrec palefrois e destrers, 
e ie donrai li spee e li conrees 
por le lenguaie che nos auons primers 
ia nul prodome non sera lasencers 
de bien prometre e de doner l’auers, 
mes poi prometre e doner uoluntiers. 
de co soiece membre e costumes. 
uos don soient totes larg e pleniers 
e non soiec trop urgoilos ni fiers, 
mais douc et umles soit uetre mesters 
e bien parler a paubres ciualers 
e ses paroles amar e tenir clers. 
dunt funt il co chi li ert mesters 
e sin perdra li mauuas reprocers. 
